- Monica Niculescu şi Oksana Kalaşnikova, în optimi la Miami
- Românca şi jucătoarea georgiană au câştigat în super-tie-break duelul cu Demi Schuurs / Luisa Stefani
Monica Niculescu şi Oksana Kalaşnikova s-au calificat în optimi, duminică, în proba de dublu de la turneul de categorie WTA 1000 de la Miami.
Niculescu şi Kalaşnikova au trecut în primul tur de cuplul Demi Schuurs / Luisa Stefani (Ţările de Jos/Brazilia), scor 2-6, 6-2, 10-6.
Monica Niculescu şi Oksana Kalaşnikova s-au calificat în optimi la dublu, la Miami
În optimi, ele vor juca în compania perechii învingătoare din meciul dintre Liudmila Kicenok/Jelena Ostapenko (Ucraina/Letonia) şi Sofia Kenin/Bethanie Mattek-Sands (SUA), informează news.ro.
Accederea în optimi la dublu la Miami este recompensată cu premii de 34.100 de dolari şi 120 de puncte WTA. Suma de bani se împarte, evident, egal între partenerele de la dublu. Astfel, Monica Niculescu şi-a asigurat deja un cec de 17.050 de dolari şi a obţinut 120 de puncte WTA.
În turneul de simplu de la Miami, Sorana Cîrstea şi Iga Swiatek au obţinut victorii. Aryna Sabalenka a fost eliminată.
Sorana Cîrstea a dat lovitura! A bătut palma cu un nume mare din tenis, pentru ca acesta să îi devină antrenor!
Sorana Cîrstea a dat lovitura! Jucătoarea română de tenis s-a înţeles cu un nume mare, pentru ca acesta să o pregătească după turneul de la Miami.
Este vorba despre Albert Costa, fost câştigător de Grand Slam, în 2002, la Roland Garros. Albert Costa a fost şi căpitanul echipei de Cupa Davis a Spaniei, între 2008 şi 2011. În perioada în care el a pregătit naţionala Spaniei, ibericii au cucerit de două ori Cupa Davis, în 2009 şi 2011.
La turneul de la Miami, Sorana Cîrstea colaborează cu Matt Daly, antrenorul lui Dennis Shapovalov, şi cu Brian Barker. Sorana Cîrstea a precizat că este doar o colaborare temporară cu cei doi.
"Este doar o colaborare pentru acest turneu. Pentru că sunt fără antrenor de tenis aici. Antrenorul lui Shapovalov ma ajută împreună cu Brian. E o colaborare zonală, ca să spun așa. Voi avea un antrenor pentru zgură și este Albert Costa. Voi începe cu Albert Costa imediat după ce termin aici la Miami", a declarat Sorana Cîrstea pentru fanatik.ro.
Sorana Cîrstea, victorie categorică în turul doi de la Miami! A învins-o fără drept de apel pe Sloane Stephens
Sorana Cîrstea a obţinut o victorie categorică în turul doi de la Miami. Românca de pe locul 24 WTA nu i-a dat nicio şansă lui Sloane Stephens şi a învins-o cu scorul de 6-2, 6-1.
În turul al treilea de la Miami, Sorana Cîrstea se va duela cu Daria Kasatkina, a 10-a favorită a turneului din Florida.
Meciul Soranei Cîrstea a fost sâmbătă întrerupt de ploaie, la scorul de 5-2 pentru româncă. Partida s-a reluat duminică, iar "Sori" a mai cedat un singur game în duelul cu Sloane Stephens.
Sorana Cîrstea şi-a luat astfel revanşa în faţa lui Sloane Stephens, după ce americanca s-a impus în duelul din turul al doilea de la Indian Wells, din acest an, în două seturi, scor 6-0, 7-5.
Sorana Cîrstea şi Daria Kasatkina s-au mai întâlnit de trei ori, "Sori" pierzând de două ori. În acest an, cele două s-au duelat în sferturile turneului din Abu Dhabi, iar rusoaica s-a impus cu 6-2, 6-0.
Simona Halep avea o cotă mai bună decât a Soranei Cîrstea, înaintea turneului de la Miami
Simona Halep avea o cotă mai bună decât Sorana Cîrstea la câştigarea turneului de la Miami, înaintea startului competiţiei.
Simona Halep a fost considerată a cincea favorită la câştigarea trofeului de la Miami, ceea ce a reprezentat o surpriză din partea bookmakerilor, ţinând cont că "Simo" nu a mai jucat un meci oficial de la US Open 2022, înaintea participării la turneul din Florida. Chiar şi aşa, ea a avut o cotă de 3 ori mai mică decât a Soranei Cîrstea.
Simo a avut o cotă 25 la adjudecarea titlului, Iga Swiatek fiind principala favorită (2.55). Aryna Sabalenka avea o cotă de 7, Elena Rybakina (9) şi Coco Gauff fiind în faţa Simonei, la acest capitol. Sorana Cîrstea avea o cotă de 75 la ridicarea trofeului de la Miami.
Simona Halep a fost învinsă însă în primul tur de la Miami. Românca a cedat în trei seturi în duelul cu Paula Badosa.